EASTAP 2021 konferencija

***New Spectatorship in Post-COVID Times: Theatre and the Digital***

2021 m. rugsėjo 23–24 d.

Nuotoliniu būdu

2021 m. rugsėjo 23–24 d. bendradarbiaujant Lietuvos kultūros tyrimų institutui, Vilniaus universiteto Komunikacijos fakultetui bei European Association for the Studies of Theatre and Performance (EASTAP) nuotoliniu būdu vyks ketvirtoji EASTAP konferencija *New Spectatorship in Post-COVID Times: Theatre and the Digital*.

Tarptautinės mokslinės konferencijos *New Spectatorship in Post-Covid Times: Theatre and the Digita*l tikslas yra apmąstyti ir aptarti COVID-19 pandemijos metu įvykusius pasaulinės teatro kultūros pokyčius. Konferencijoje bus susitelkta į (priverstinį) teatro mediatizavimą, nagrinėjami skaitmeninio teatro kūrimo ir (naujo) žiūrėjimo klausimai, siekiama suformuluoti ir konceptualizuoti teatro lauke įgytas patirtis ir naujus būdus kurti bei stebėti spektaklius pandemijos metu. Konferencijos rengėjai suburdami itin plataus masto ir aprėpties teatro veikėjų forumą tikisi užfiksuoti ir taip užtikrinti teatro laukui sudėtingo 2020–2021 m. laikotarpio pamokų tvarumą.

Konferencijoje kviestinius pranešimus skaitys pripažinti teatro tyrėjai iš Europos bei Kanados: Sarah Bay-Cheng, Gabriella Giannachi, Gareth White bei afilijuota EASTAP 2021 menininkė iš Prancūzijos Phia Ménard.

Konferenciją iš dalies finansuoja Lietuvos kultūros taryba.

Konferencijos transliacija: <https://lt-lt.facebook.com/VUKomunikacijosfakultetas>

Plačiau apie konferenciją: <https://www.kf.vu.lt/eastap2021>